कर्नाटक विधानसभा चुनाव, 2018 भारतीय राज्य कर्नाटक के विधानसभा की 224 निवार्चन क्षेत्रों में से 222 विधानसभा क्षेत्रों में 12 मई 2018 को सम्पन्न हुए। जयनगर तथा राजराजेश्वरी नगर में क्रमशः निवर्तमान विधायक की मृत्यु तथा मतदाता पहचान पत्र घपले के कारण मतदान 28 मई 2018 को होंगे। इन चुनावों में कुल 72.13 मतदान हुआ जो कि 1952 से सम्पन्न हो रहे विधानसभा चुनावों का सबसे उच्चतम मत प्रतिशत है। 

यहाँ पर मुख्य मुकाबला सत्ताधारी भारतीय राष्ट्रीय कांग्रेस (120 सीटें) तथा विपक्षी दल भारतीय जनता पार्टी (43 सीटें) व बहुजन समाज पार्टी के साथ गठबंधन करके लड़ रही जनता दल (सेक्युलर) (29 सीटें) के मध्य है। आम आदमी पार्टी इन चुनावों के साथ कर्नाटक विधानसभा चुनावों में अपना पदार्पण कर रही है। 15 मई 2018 को घोषित हुए चुनाव परिणामों में किसी भी पार्टी को पूर्ण बहुमत नहीं मिला। भारतीय जनता पार्टी 104 सीटों के साथ सबसे बड़ी पार्टी बनकर उभरी। भारतीय राष्ट्रीय कांग्रेस को सबसे अधिक मत प्रतिशत मिला परन्तु वह 78 सीट जीत पाने में ही सफल रही। जनता दल (सेक्युलर) को 37 सीटें प्राप्त हुईं।

पृष्ठभूमि
कर्नाटक विधानसभा का कार्यकाल 28 मई, 2018 को समाप्त हुआ।
चुनावी प्रक्रिया में परिवर्तन
कर्नाटक में विधानसभा चुनावों में सभी मतदान केंद्रों में वोटर वैरिफायबल पेपर ऑडिट ट्रेल (वीवीपीएटी) मशीनों का इस्तेमाल किया।

चुनाव कार्यक्रम
भारतीय निर्वाचन आयोग ने 27 मार्च 2018 को चुनाव कार्यक्रम की घोषणा की, जिसके अनुसार 12 मई 2018 को मतदान तथा 15 मई 2018 को मतगणना तथा परिणामों की घोषणा होगी। इसके साथ ही आयोग ने तत्काल प्रभाव से आदर्श चुनाव आचार संहिता लागू हो जाने की भी घोषणा की।:164.100.80.163220182227032018.15 अप्रैल 2018

कार्यक्रमतिथिदिन नामांकन प्रारम्भ होने की तिथि  17 अप्रैल 2018  मंगलवार  नामांकन भरने की अंतिम तिथि  24 अप्रैल 2018  मंगलवार  नामांकन पत्रों की जाँच की तिथि  25 अप्रैल 2018  बुधवार  प्रत्याशी के नाम वापस लेने की अंतिम तिथि  27 अप्रैल 2018  शुक्रवार  मतदान तिथि  12 मई 2018  शनिवार  मतगणना तिथि  15 मई 2018  मंगलवार  तिथि जिसके पूर्व चुनाव प्रक्रिया खत्म हो जानी चाहिये  18 मई 2018  शुक्रवार 

चुनाव पूर्व सर्वेक्षण
 सर्वेक्षण संस्था प्रकाशन तिथि  बढ़त  भाजपा कांग्रेस जदएस अन्य पब्लिक टीवी2 जनवरी 20188595909540450615टीवी9-सीवोटर5 जनवरी 2018961021516सीएचएस13 जनवरी 20187376778164665क्रिएटिव सेण्टर फॉर पॉलिटिकल एण्ड सोशल स्टडीज़2 फरवरी 20181138525128सी-फोर26 मार्च 20187012627156इण्डिया टुडे-कार्वी13 अप्रैल 201878-8690-10134-432-1214बीटीवी19 अप्रैल 201882-8794-9939-442-612टाइम्स नाऊ-वीएमआर23 अप्रैल 201889914042जैन लोकनीति-सीएसडीएस23 अप्रैल 201889-9585-9132-38124सी-फोर1 मई 201863-73118-12829-362-755जन की बात4 मई 2018102-10872-7442-442-430एबीपी न्यूज़-सीएसडीएस7 मई 201879-8992-10234-421-713फ़्लैश न्यूज़ - टीवी 57 मई 2018110-12065-7538-422-645संयुक्त टीवी8 मई 2018809010011040450620स्पिक मीडिया9 मई 20188810131313इण्डिया टीवी9 मई 2018859638411न्यूज़ एक्स-सीएनएक्स9 मई 201887903973 औसत879636059

चुनाव पश्चात् सर्वे
 सर्वेक्षण संस्था प्रकाशन तिथि  बढ़त  भाजपा कांग्रेस जदएस अन्य इण्डिया टीवी-वीएमआर12 मई 201894972833रिपब्लिक टीवी-जन की बात12 मई 20181057837227एबीपी न्यूज़-सी वोटर12 मई 20181108824222टाइम्स नाऊ-वीएमआर12 मई 2018879735310टाइम्स नाऊ-टुडेज़ चाणक्य12 मई 20181207326347इण्डिया टुडे-एक्सिस माय इण्डिया12 मई 20188511126026न्यूज़एक्स-सीएनएक्स12 मई 20181067537431न्यूज़ नेशन12 मई 20181077338434

परिणाम
इन चुनावों में भारतीय जनता पार्टी सबसे बड़ी पार्टी बनकर उभरी मगर बहुमत से 8 सीटें कम रह गयीं। कांग्रेस ने सबसे अधिक मत पाये मगर 78 सीटें ही जीत सकी। इस प्रकार से चुनाव बाद त्रिशंकु विधानसभा का गठन हुआ। विभिन्न दलों द्वारा जीती गयी सीटें निम्न हैं -  
 पार्टी तथा गठबंधनप्राप्त मतसीटेंवोटवृद्धिकमीसीटें जीतींभारतीय जनता पार्टी (भाजपा)1,31,85,38436.2 16.3104 64 भारतीय राष्ट्रीय कांग्रेस (कांग्रेस) 1,38,24,00538.0 1.478 44जनता दल (सेक्युलर) (जदएस)66,66,30718.3 1.937 3निर्दलीय ()14,37,0453.9  3.518बहुजन समाज पार्टी (बसपा)1,08,5920.31 1कर्नाटक प्रग्न्यावानता जनता पार्टी (केपीजेपी) 74,2290.21 1अन्य पार्टियाँ तथा उम्मीद्वार6,83,6322.2013नोटा3,22,8410.9सीटें जहाँ चुनाव नहीं हुए22 कुल  100.00 224 0

सरकार गठन
इन चुनावों में त्रिशंकु विधानसभा का जनमत मिलने के पश्चात् भाजपा को सरकार बनाने से रोकने के उद्देश्य से कांग्रेस तथा जदएस ने गठबंधन कर लिया। कांग्रेस ने एच॰ डी॰ कुमारस्वामी को मुख्यमंत्री के रूप स्वीकार कर लिया। मगर इसके बावजूद राज्यपाल वजुभाई वाला ने भाजपा को सबसे बड़ा दल होने के नाते सरकार गठन को बुलाया। उन्होंने पार्टी को बहुमत सिद्ध करने के लिये 15 दिन का समय दिया। इसके पश्चात् भाजपा के बी॰ एस॰ येदयुरप्पा ने 17 मई 2018 को मुख्यमंत्री पद की शपथ ली।

इस दौरान जदएस व कांग्रेस ने भाजपा पर उनके विधायकों को तोड़ने के कई आरोप लगाये। कांग्रेस ने 6 ऑडियो जारी करके भाजपा पर उसके विधायकों को तोड़ने का आरोप लगाया। एक आरोप स्वयं येदयुरप्पा पर लगा, जब कांग्रेस ने उनपर अपने बी॰ सी॰ पाटिल को तोड़ने का आरोप लगाया। जदएस प्रमुख कुमारस्वामी ने भाजपा पर बहुमत प्राप्त करने के लिये उनके विधायकों को 100-100 करोंड़ की घूस देने का आरोप लगाया। हालाँकि इन आरोपों को केन्द्रीय मंत्री प्रकाश जावड़ेकर ने निराधार बताया।

इसके पश्चात् कांग्रेस व जदएस सर्वोच्च न्यायालय गये और शपथ ग्रहण पर रोक लगाने की याचिका दायर की। इस याचिका को ए॰ के॰ सीकरी, एस॰ ए॰ बोबड़े तथा अशोक भूषण की तीन सदस्यीय पीठ ने सुना। हालाँकि सर्वोच्च न्यायालय ने शपथ ग्रहण पर रोक नहीं लगायी।  18 मई 2018 को सर्वोच्च न्यायालय ने बहुमत सिद्ध करने का समय घटाकर सरकार को 24 घण्टे में बहुमत सिद्ध करने को कहा। न्यायालय ने इस सम्बन्ध में निम्न दिशानिर्देश दिये:

बहुमत परीक्षण 19 मई 2018 को 4 बजे तक सम्पन्न हो जाना चाहिये।
अस्थायी अध्यक्ष को बहुमत परीक्षण कराने का अधिकार होगा।
गुप्त मतदान द्वारा बहुमत परीक्षण नहीं होगा  
सरकार के पास आंग्ला-भारतीय सदस्य नामित करने का अधिकार नहीं है।
येदयुरप्पा सरकार बहुमत परीक्षण से पूर्व कोई नीतिगत निर्णय नहीं ले सकेगी।

राज्यपाल ने बहुमत परीक्षण हेतु भाजपा विधायक के॰ जी॰ बोपैय्या को अस्थायी अध्यक्ष नियुक्त किया। कांग्रेस ने सबसे वरिष्ठ विधायक को अध्यक्ष बनाने मांग तथा बोपैय्या का विधानसभा अध्यक्ष के रूप में रिकॉर्ड को आधार बनाकर राज्यपाल के इस निर्णय को सर्वोच्च न्यायालय में चुनौती दी। न्यायालय ने कांग्रेस की अर्जी ख़ारिज करते हुए बोपैय्या के ही निर्देशन में बहुमत परीक्षण कराने का निर्देश देने के साथ ही विधानसभा की कार्यवाही की सीधा प्रसारण कराने का निर्देश दिया।

19 मई 2018 को मुख्यमंत्री येदयुरप्पा ने भावुक भाषण देते हुए बहुमत परिक्षण से पूर्व ही अपने पद से इस्तीफा दे दिया।

सन्दर्भ

श्रेणी:2018 में भारत के राज्य विधानसभा चुनाव
श्रेणी:कर्नाटक की राजनीति